paragraph_text: Kirlia je Psihički Pokémon humanoidnog izgleda, uveden u trećoj generaciji Pokémon franšize. U Nacionalnom Pokédexu zauzima 281. mjesto.<br> Kirlia je ime dobila prema ruskom znanstveniku Semjonu Davidoviču Kirlianu, koji se bavio istraživanjem ljudskih psihičkih sposobnosti i ostalih nadnaravnih fenomena. Drugi, manje vjerojatan izvor nastanka njenog imena jest kombinacija engleskih riječi "kinesis" = kineza, odnoseći se na Kirlijinu sposobnost telekineze, i "girl" = djevojka, odnoseći se na njen izgled djevojčice.